Konciza raporto pri vizito da Arsene Dudouy, Franca abado, de Secqueville-en- 
Bessin (Calvados), unesma sekretario di USI (Uniono Sacerdotal Idista), en 
London, inter la 2ma e 18ma di julio 1912, dum qua 1l uzis nur Ido, per la servi da 


lokal Idisti. 

London. 


De 2 til 18 julio, S° A. Dupouy (de Secqueville-en-Bessin, 
Calvados, Francio) entraprezis vizitar London per la moveno di 
ldo e la helpo di l ldisti. Il esis tre afable e serveme aceptata 
da gesiori BAXTER, qui omna du parolas Ide, circonstanco tre 
faciliganta por stranjero. Ne nur il recevis de li omna utila 
informi ed indiki, ma maxim ofte akompanesis da li en lua ex- 
kursi tra l' urho. Ye la sundio 7, il pasis tre agreabla posdimezo 
kun plura Londonana Idisti; ica kunveno finis per komuna dineo, 
quan parcoprenis dekdu samideani, apartenanta a quar diversa 
nacioni : angla, dana, germana e franca. Ido posibligis generala 
konversado tre vivoza. 59 Dupouy konoceskis ankore altra Idisti, 
inter qui S° REEVE, quan il vizitis en Mesteliff-on-Sea; il vizitis 
anke 5° HanpinG, en Holloway. Invitita aceptar kom akompa- 
nanto dum un jorno X THomsen, por donar okaziono parolar 
lde ad ica nova adepto, qua til lore (pro lua lojo en fora preurbo 
di London) nultempe konversabis kun stranjero, nek mem kun 
samlandani, il plezure konstatis ke del komenco, e tra la diversa 
cirkonstanci dil jorno, la konversado duris tre facila, sen ula 
nekompreno o miskompreno. Bel exemplo dil rezultajo, quan 
atingas de l' unesma fovo voloza diligenteso. 

Retrovenante en Francio, Se Dupouy akompanesis da S° REKVE. 
Li kune pasis tre agreabla jorno en Cherbourg, che la samideani 
DEVANNEs e FAUDEMER. En Secqueville-en-Bessin, li vizitesis da 
Se J. GUIGNON, redaktero di l' Anuncilo; ldo posibligis ad ica 
lasta, tre kompetenta entomologiisto, beligar la promenadi tra la 
ruro per naraci pri l' insektal vivmaniero, quan lu tante interesive 
deskriptas, o charmar la pluvoza jorni per la ludo « Go », segun 
la reguli editita da Profesoro Pfaundler. Anke che S° Dupouy, 
S° Reeve konoceskis S° LEPESQUEUR, vice-prezidero di la Societo 
Idista Franca. e S” R. ĈoTEL, membro dil Uniono Sacerdotal 
Idista. Ni ankore mencionez vizito a Dl Douix, sekretario di la 
Idista Grupo, dum la vizito di urbo Caen. 

Rezume : tre agreabla voyajo per ldo, ed anke voyajo profitoza 
por ldo. 


Luxemburg. 


La 27 agosto, S° H. Peus diskursis vespere ve 8 1/2 kloki en 
Hotelo Brosius ; 60 personi, inter li 12 idani, audis lua bela paroli 
pri paco ed internaciona linguo. Ye 10 kloki S” Peus raportis per 
Ido pri lua restado e pri lua sucesoza diskursi en Stockholm. 
Luxemburgan ldano tradukis quik omno aden germana linguo. 

Pri ca kunveno aparis detaloza raporti en Luxemburger Zeitung, 
Independance Luxembourgeoise e Volksbote. La rezultajo di ca 
diskurso esas bona por nia movado en la grand-dukio, ed aparte 
por la societo Progreso. Merkurdio, la 28 agosto, Se Peus enga- 


